CELEX: 32008R1004
Language: fi
Date: 2008-10-15 00:00:00
Title: Komission asetus (EY) N:o 1004/2008, annettu 15 päivänä lokakuuta 2008 , tiettyjen kansainvälisten tilinpäätösstandardien hyväksymisestä Euroopan parlamentin ja neuvoston asetuksen (EY) N:o 1606/2002 mukaisesti annetun asetuksen (EY) N:o 1725/2003 muuttamisesta kansainvälisen tilinpäätösstandardin IAS 39 ja kansainvälisen tilinpäätösstandardin IFRS 7 osalta (ETA:n kannalta merkityksellinen teksti)

16.10.2008   
            
            
               FI
            
            
               Euroopan unionin virallinen lehti
            
            
               L 275/37
            
         
      KOMISSION ASETUS (EY) N:o 1004/2008,
   annettu 15 päivänä lokakuuta 2008,
   tiettyjen kansainvälisten tilinpäätösstandardien hyväksymisestä Euroopan parlamentin ja neuvoston asetuksen (EY) N:o 1606/2002 mukaisesti annetun asetuksen (EY) N:o 1725/2003 muuttamisesta kansainvälisen tilinpäätösstandardin IAS 39 ja kansainvälisen tilinpäätösstandardin IFRS 7 osalta
   (ETA:n kannalta merkityksellinen teksti)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon kansainvälisten tilinpäätösstandardien soveltamisesta 19 päivänä heinäkuuta 2002 annetun Euroopan parlamentin ja neuvoston asetuksen (EY) N:o 1606/2002 (1) ja erityisesti sen 3 artiklan 1 kohdan,
   sekä katsoo seuraavaa:
   
               (1)
            
            
               Tietyt kansainväliset tilinpäätösstandardit ja tulkinnat, jotka olivat voimassa 14 päivänä syyskuuta 2002, hyväksyttiin 29 päivänä syyskuuta 2003 annetulla komission asetuksella (EY) N:o 1725/2003 (2).
            
         
               (2)
            
            
               International Accounting Standards Board (IASB) julkaisi 13 päivänä lokakuuta 2008 muutoksia standardiin IAS 39 Rahoitusinstrumentit: kirjaaminen ja arvostaminen ja standardiin IFRS 7 Rahoitusinstrumentit: tilinpäätöksessä esitettävät tiedot, jäljempänä ’muutokset IAS 39:ään ja IFRS 7:ään’. Muutokset IAS 39:ään ja IFRS 7:ään mahdollistavat tiettyjen rahoitusinstrumenttien siirtämisen pois luokasta ”kaupankäyntitarkoituksessa pidettävät” poikkeustapauksissa. Nykyinen rahoitusmarkkinoiden kriisi on tällainen poikkeustapaus, joka oikeuttaa yritykset käyttämään tällaista mahdollisuutta.
            
         
               (3)
            
            
               IAS 39:ään ja IFRS 7:ään tehtyjen muutosten mukaisesti yritysten olisi sallittava luokitella uudelleen tiettyjä rahoitusinstrumentteja 1 päivästä heinäkuuta 2008.
            
         
               (4)
            
            
               Tilinpäätöskysymysten asiantuntijakomitean (European Financial Reporting Advisory Group, EFRAG) teknisten asiantuntijoiden ryhmän (Technical Expert Group, TEG) kanssa käytyjen neuvottelujen perusteella voidaan todeta, että IAS 39 ja IFRS 7 täyttävät asetuksen (EY) N:o 1606/2002 3 artiklan 2 kohdassa säädetyt tekniset hyväksymisperusteet. Tilinpäätösstandardeja koskevien lausuntojen tarkasteluryhmän perustamisesta tietojen antamiseksi komissiolle EFRAGin (European Financial Reporting Advisory Group) lausuntojen puolueettomuudesta ja tasapuolisuudesta 14 päivänä heinäkuuta 2006 tehdyn komission päätöksen 2006/505/EY (3) mukaisesti tilinpäätösstandardeja koskevien lausuntojen tarkasteluryhmä tarkasteli EFRAGin lausuntoa hyväksymisestä ja totesi Euroopan komissiolle, että lausunto on tasapainoinen ja puolueeton.
            
         
               (5)
            
            
               Asetus (EY) N:o 1725/2003 olisi tämän vuoksi muutettava vastaavasti.
            
         
               (6)
            
            
               Käynnissä olevan rahoitusmarkkinoiden myllerryksen vuoksi joillakin rahoitusinstrumenteilla ei enää käydä kauppaa tai niiden markkinat ovat joko vakavassa kriisissä tai keskeyttäneet toimintansa, joten tiettyjen rahoitusinstrumenttien uudelleenluokittelua koskevat muutokset on tarpeen saattaa voimaan välittömästi, mistä seuraa, että tämän asetuksen olisi tultava voimaan kiireellisesti.
            
         
               (7)
            
            
               Tilinpäätöskysymysten sääntelykomitea on hyväksynyt tässä asetuksessa säädetyt toimenpiteet,
            
         ON ANTANUT TÄMÄN ASETUKSEN:
   1 artikla
   Muutetaan asetuksen (EY) N:o 1725/2003 liitteessä kansainvälinen tilinpäätösstandardi IAS 39 Rahoitusinstrumentit: kirjaaminen ja arvostaminen ja kansainvälinen tilinpäätösstandardi IFRS 7 Rahoitusinstrumentit: tilinpäätöksessä esitettävät tiedot tämän asetuksen liitteen mukaisesti.
   2 artikla
   Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan kaikissa jäsenvaltioissa.
      Tehty Brysselissä 15 päivänä lokakuuta 2008.
      
         
            Komission puolesta
         
         Charlie McCREEVY
         
         
            Komission jäsen
         
      
   
   
      (1)  EYVL L 243, 11.9.2002, s. 1.
   
      (2)  EUVL L 261, 13.10.2003, s. 1.
   
      (3)  EUVL L 199, 21.7.2006, s. 33.
   
      LIITE
      KANSAINVÄLISET TILINPÄÄTÖSSTANDARDIT
      
                  IAS 39
               
               
                  Muutokset IAS 39:ään Rahoitusinstrumentit: kirjaaminen ja arvostaminen
                  
               
            
                  IFRS 7
               
               
                  IFRS 7 Rahoitusinstrumentit: tilinpäätöksessä esitettävät tiedot
                  
               
            
         Jäljentäminen sallittu Euroopan talousalueella. Kaikki olemassa olevat oikeudet pidätetään Euroopan talousalueen ulkopuolella lukuun ottamatta oikeutta kopioida yksityiskäyttöön tai muuhun kohtuulliseen käyttöön. Lisätietoja on saatavissa IASB:sta internetosoitteessa www.iasb.org
      
      Rahoitusvarojen luokittelun muutokset (Muutokset IAS 39:ään Rahoitusinstrumentit: kirjaaminen ja arvostaminen ja IFRS 7:ään Rahoitusinstrumentit: tilinpäätöksessä esitettävät tiedot)
      Muutokset IAS 39:ään
      
         Kappaletta 50 muutetaan ja kappaleet 50B–50F ja 103G lisätään.
      
      ARVOSTAMINEN
      Luokittelun muutokset
      
                  
                     50
                  
               
               
                  Yhteisö
                  
                              
                                 (a)
                              
                           
                           
                              
                                 ei saa siirtää johdannaista pois käypään arvoon tulosvaikutteisesti kirjattavien ryhmästä sinä aikana, kun se on sen hallussa, tai sen liikkeeseen laskun jälkeen;
                              
                           
                        
                              
                                 (b)
                              
                           
                           
                              
                                 ei saa siirtää mitään rahoitusinstrumenttia pois käypään arvoon tulosvaikutteisesti kirjattavien ryhmästä, jos yhteisö on alkuperäisen kirjaamisen yhteydessä nimenomaisesti luokitellut sen käypään arvoon tulosvaikutteisesti kirjattavaksi; ja
                              
                           
                        
                              
                                 (c)
                              
                           
                           
                              
                                 voi, jos rahoitusvaroihin kuuluvaa erää ei enää ole tarkoitus myydä tai ostaa takaisin lyhyen ajan kuluessa (huolimatta siitä, että kyseinen rahoitusvaroihin kuuluva erä on mahdollisesti alun perin hankittu tai syntynyt pääasiallisena tarkoituksena myydä se tai ostaa se takaisin lyhyen ajan kuluessa), siirtää kyseisen rahoitusvaroihin kuuluvan erän pois käypään arvoon tulosvaikutteisesti kirjattavien erien ryhmästä, jos kappaleiden 50B tai 50D mukaiset vaatimukset täyttyvät.
                              
                           
                        
                     Yhteisö ei saa siirtää mitään rahoitusinstrumenttia käypään arvoon tulosvaikutteisesti kirjattavien ryhmään alkuperäisen kirjaamisen jälkeen.
                  
               
            
                  50B
               
               
                  Rahoitusvaroihin kuuluva erä, johon sovelletaan kappaletta 50c) (lukuun ottamatta kappaleessa 50D kuvattuja rahoitusvaroihin kuuluvia eriä), voidaan siirtää pois käypään arvoon tulosvaikutteisesti kirjattavien ryhmästä vain poikkeustilanteessa.
               
            
                  50C
               
               
                  Jos yhteisö siirtää rahoitusvaroihin kuuluvan erän pois käypään arvoon tulosvaikutteisesti kirjattavien ryhmästä kappaleen 50B mukaisesti, kyseinen rahoitusvaroihin kuuluva erä luokitellaan uudelleen sen luokittelunmuutospäivän käypään arvoon. Mitään jo tulosvaikutteisesti kirjattuja voittoja tai tappioita ei peruuteta. Rahoitusvaroihin kuuluvan erän käyvästä arvosta luokittelunmuutospäivänä tulee sen uusi hankintameno tai jaksotettu hankintameno sen mukaan, kumman käyttäminen on asianmukaista.
               
            
                  50D
               
               
                  Rahoitusvaroihin kuuluva erä, johon sovelletaan kappaletta 50c) ja joka olisi vastannut lainojen ja muiden saamisten määritelmää (jos rahoitusvaroihin kuuluvaa erää ei olisi pitänyt alkuperäisen kirjaamisen yhteydessä luokitella kaupankäyntitarkoituksessa pidettäväksi), voidaan siirtää pois käypään arvoon tulosvaikutteisesti kirjattavien ryhmästä, jos yhteisöllä on aikomus ja kyky pitää kyseinen rahoitusvaroihin kuuluva erä ennakoitavissa olevaan tulevaisuuteen tai eräpäivään asti.
               
            
                  50E
               
               
                  Rahoitusvaroihin kuuluva erä, joka on luokiteltu myytävissä olevaksi ja joka olisi vastannut lainojen ja muiden saamisten määritelmää (jos sitä ei olisi luokiteltu myytävissä olevaksi), voidaan siirtää pois myytävissä olevien ryhmästä lainojen ja muiden saamisten ryhmään, jos yhteisöllä on aikomus ja kyky pitää kyseinen rahoitusvaroihin kuuluva erä ennakoitavissa olevaan tulevaisuuteen tai eräpäivään asti.
               
            
                  50F
               
               
                  Jos yhteisö siirtää rahoitusvaroihin kuuluvan erän pois käypään arvoon tulosvaikutteisesti kirjattavien ryhmästä kappaleen 50D mukaisesti tai pois myytävissä olevien ryhmästä kappaleen 50E mukaisesti, sen on luokiteltava kyseinen rahoitusvaroihin kuuluva erä sen luokittelunmuutospäivän käypään arvoon. Kappaleen 50D mukaisesti uudelleen luokiteltavien rahoitusvaroihin kuuluvien erien osalta jo tulosvaikutteisesti kirjattuja voittoja tai tappioita ei peruuteta. Rahoitusvaroihin kuuluvan erän käyvästä arvosta luokittelunmuutospäivänä tulee sen uusi hankintameno tai jaksotettu hankintameno sen mukaan, kumman käyttäminen on asianmukaista. Kappaleen 50E mukaisesti myytävissä olevien ryhmästä pois siirrettyjen rahoitusvaroihin kuuluvien erien osalta jo muihin laajan tuloksen eriin kappaleen 55b) mukaisesti kirjatut voitot tai tappiot kirjataan kappaleen 54 mukaisesti.
               
            VOIMAANTULO JA SIIRTYMÄSÄÄNNÖT
      
                  103G
               
               
                  
                     Rahoitusvarojen uudelleenluokittelulla (Muutokset IAS 39:ään ja IFRS 7:ään), julkaistu lokakuussa 2008, muutetaan kappaleita 50 ja AG8 ja lisätään kappaleet 50B–50F. Yhteisöjen on sovellettava näitä muutoksia 1. heinäkuuta 2008 alkaen. Yhteisö ei saa luokitella rahoitusvaroihin kuuluvia eriä uudelleen kappaleiden 50B, 50D tai 50E mukaisesti ennen 1. heinäkuuta 2008. Rahoitusvaroihin kuuluvien erien luokittelun muutokset, jotka tehdään 1. marraskuuta 2008 tai sen jälkeen alkavilla tilikausilla, tulevat voimaan vasta kyseisestä luokittelunmuutospäivästä alkaen. Rahoitusvaroihin kuuluvien erien kappaleiden 50B, 50D ja 50E mukaisia luokittelun muutoksia ei saa soveltaa takautuvasti tilikausilla, jotka päättyivät ennen tässä kappaleessa vahvistettua voimaantulopäivää.
               
            
         Liitteessä A Soveltamisohjeistus muutetaan kappaletta AG8.
      
      Efektiivinen korko
      
                  AG8
               
               
                  Jos yhteisö tarkistaa arvioitaan saatavista tai suoritettavista maksuista, yhteisön on oikaistava rahoitusvaroihin kuuluvan erän tai rahoitusvelan (tai rahoitusinstrumenttien ryhmän) kirjanpitoarvoa kuvastamaan toteutuneita ja uudelleen arvioituja rahavirtoja. Yhteisö selvittää uuden kirjanpitoarvon laskemalla arvioitujen vastaisten rahavirtojen nykyarvon rahoitusinstrumentin alkuperäisellä efektiivisellä korolla. Oikaisu kirjataan tulosvaikutteisesti tuotoksi tai kuluksi. Jos rahoitusvaroihin kuuluva erä luokitellaan uudelleen kappaleiden 50B, 50D tai 50E mukaisesti ja yhteisö tämän jälkeen kyseisten maksujen kerrytettävyyden lisäännyttyä korottaa arviotaan tulevaisuudessa saatavista maksuista, kyseinen korotus kirjataan efektiivisen koron oikaisuksi arvionkorotuspäivästä alkaen eikä rahoitusvaroihin kuuluvan erän kirjanpitoarvon oikaisuksi arvionkorotuspäivänä.
               
            Muutokset IFRS 7:ään
      
         Kappaletta 12 muutetaan ja kappaleet 12A ja 44E lisätään.
      
      RAHOITUSINSTRUMENTTIEN MERKITYS TALOUDELLISEN ASEMAN JA TULOKSEN KANNALTA
      Tase
      Luokittelun muuttaminen
      
                  12
               
               
                  Jos yhteisö on muuttanut rahoitusvaroihin kuuluvan erän luokittelua (IAS 39:n kappaleiden 51–54 mukaisesti) niin, että se arvostetaan
                  
                              (a)
                           
                           
                              hankintamenoon tai jaksotettuun hankintamenoon käyvän arvon sijaan, tai
                           
                        
                              (b)
                           
                           
                              käypään arvoon hankintamenon tai jaksotetun hankintamenon sijaan,
                           
                        sen on esitettävä tilinpäätöksessä kustakin ryhmästä kuhunkin ryhmään siirretty määrä ja syy tähän luokittelun muutokseen.
               
            
                  12A
               
               
                  Jos yhteisö on siirtänyt rahoitusvaroihin kuuluvan erän pois käypään arvoon tulosvaikutteisesti kirjattavien ryhmästä IAS 39:n kappaleiden 50B tai 50D mukaisesti tai myytävissä olevien ryhmästä IAS 39:n kappaleen 50E mukaisesti, sen on esitettävä tilinpäätöksessä seuraavat tiedot:
                  
                              (a)
                           
                           
                              määrät, jotka on siirretty kuhunkin ryhmään ja kustakin ryhmästä pois;
                           
                        
                              (b)
                           
                           
                              kullakin tilikaudella taseesta pois kirjaamiseen asti kaikkien niiden rahoitusvaroihin kuuluvien erien kirjanpitoarvot ja käyvät arvot, jotka on luokiteltu uudelleen kuluvalla tilikaudella ja aikaisemmilla tilikausilla;
                           
                        
                              (c)
                           
                           
                              jos rahoitusvaroihin kuuluvan erän luokittelua muutettiin kappaleen 50B mukaisesti poikkeustilanteessa, asiatiedot ja kuvaus olosuhteista, jotka osoittavat tilanteen olleen poikkeuksellinen;
                           
                        
                              (d)
                           
                           
                              siltä tilikaudelta, jolla rahoitusvaroihin kuuluvan erän luokittelua muutettiin, kyseiseen rahoitusvaroihin kuuluvaan erään liittyvien tulosvaikutteisesti tai muihin laajan tuloksen eriin kirjattujen voittojen tai tappioiden käypä arvo kyseisellä tilikaudella ja sitä edeltäneellä tilikaudella;
                           
                        
                              (e)
                           
                           
                              kultakin luokittelun muutosta seuraavalta tilikaudelta (mukaan luettuna se tilikausi, jolla luokittelua muutettiin) rahoitusvaroihin kuuluvan erän taseesta pois kirjaamiseen asti se käypään arvoon arvostettu voitto tai tappio, joka olisi kirjattu tulosvaikutteisesti tai muihin laajan tuloksen eriin, jos rahoitusvaroihin kuuluvan erän luokittelua ei olisi muutettu, sekä tulosvaikutteisesti kirjattu voitto, tappio ja tuotto- ja kuluerät; ja
                           
                        
                              (f)
                           
                           
                              efektiivinen korkotaso ja arvioitu kassavirta, jonka yhteisö odottaa kerryttävänsä, rahoitusvaroihin kuuluvan erän luokittelunmuutospäivänä.
                           
                        
            VOIMAANTULO JA SIIRTYMÄSÄÄNNÖT
      
                  44E
               
               
                  
                     Rahoitusvarojen uudelleenluokittelulla (Muutokset IAS 39:ään ja IFRS 7:ään), julkaistu lokakuussa 2008, muutetaan kappaletta 12 ja lisätään kappale 12A. Yhteisöjen on sovellettava näitä muutoksia 1. heinäkuuta 2008 alkaen.